kardosdrur/scandi-wiki huggingface dataset:
Sumitomo Electric Industries

er en japansk producent af elledninger og optiske fiberkabler. De har hovedkvarter i Osaka.
Virksomheden blev etableret i 1897, som en producent af kobberledninger. Sumitomo Electric har 400 datterselskaber og over 280.000 ansatte i over 30 lande.

Referencer 

Elektronikvirksomheder fra Japan
Keyence

er en japansk elektronikvirksomhed. De producerer sensorer, stregkodescannere, lasermarkører, printere, måleinstrumenter og mikroskoper til primært industriel automatik.
Keyence får deres produkter fremstillet hos andre elektronikvirksomheder og beskæftiger sig derfor med planlægning og udvikling af produkter.

Referencer 

Elektronikvirksomheder fra Japan
Trom

Trom er en færøsk tv-dramaserie, skabt af Torfinnur Jákupsson, produceret af REinvent Studios, Arte, ZDF, True North og Nordic Entertainment Group, og baseret på Hannis Martinsson-romanerne af den færøske forfatter og litteraturkritiker Jógvan Isaksen. Serien blev første gang sendt på Kringvarp Føroya 17. februar 2022, DR 2. april 2023 og er tilgængelig i de nordiske lande gennem Viaplay. 

Serien følger journalisten Hannis Martinsson (Ulrich Thomsen), mens han efterforsker mordet på sin datter.

Besætning
 Ulrich Thomsen: Hannis Martinsson
 Maria Rich: vicekriminalkommissær Karla Mohr
 Olaf Johannessen: Ragnar í Rong
 Sissal Drews Hjaltalin: Jenny Mikkelsen

Referencer

Tv-serier fra 2020'erne
Færøsk kultur
Nitto Denko

er en japansk producent af tape, vinyl, isolering, etc. De har hovedkvarter i Tokyo. Historien begyndte med Nitto Electric Industrial Company, der blev etableret i 1918, som en producent af elektrisk isolering.

Referencer 

Kemivirksomheder fra Japan
El Kala

El Kala (, ) er en havneby i El Tarf-provinsen i Algeriet. Den ligger 90 km med tog øst for Annaba og 16 km vest for den tunesiske grænse. Den er centrum for det algeriske og tunesiske koralfiskeri og har en omfattende industri inden for konservering af sardiner. Havnen er lille og udsat for nordøst- og vestenvinden.

El Kala tiltrækker turister fra inden for og uden for landet, især om sommeren. Det er hjemsted for et enestående økosystem og blev erklæret et biosfærereservat af UNESCO i 1990. Se: El Kala Nationalpark og Biosfærereservat.

Historie 

Thinisa i Numidia var en gammel by i den romerske provins Numidien. Det var vigtigt nok at blive bispedømme. Den gamle befæstede by blev bygget på en omkring 400 meter lang klippehalvø, forbundet med fastlandet med en sandbanke.

Franske og italienske koralfiskervirksomheder var interesserede i området fra så tidligt som i 1553. En handelsbastion  kaldet "Bastion de France" af dets korsikanske grundlæggere blev etableret i denne periode primært for at udnytte røde koraller og også for at lette handelen mellem det sydlige Frankrig og den del af det nordlige Algeriet. Bastionen blev lukket ned og vendte tilbage til Beyen af Constantine i 1816.

Efter franskmændenes besættelse af La Calle i 1836 blev en ny by bygget op langs kysten.

Det titulære stift af Thinisa i Numidien 
I 1933 blev det antikke stift Thinisa i Numidien nominelt gendannet som en katolsk titulær stol af den laveste (episkopale) rang.

Det har haft følgende indehavere:
 Francesco Venanzio Filippini, Franciskanerordenen (OFM) (1933.05.23 – 1973.03.31)
 Mario Revollo Bravo (1973.11.13 – 1978.02.28) (senere kardinal)
 Javier Lozano Barragán (1979.06.05 – 1984.10.28) (senere kardinal)
 Mario Picchi, Salesianerne (SDB) (1989.06.19 – 1997.03.29)
 Vincenzo Pelvi (1999.12.11 – 2006.10.14) (senere ærkebiskop af Foggia-Bovino )
 Laurent Chu Văn Minh, hjælpebiskop af Hanoi (Vietnam) (15.10.2008 – i dag)

Se også 
 Byer i Algeriet

Referencer

Eksterne henvisninger 

Chisholm, Hugh, ed. (1911). "La Calle". Encyclopædia Britannica. Vol. 16 (11th ed.). Cambridge University Press. p. 36.
 El Kala
 GigaCatholic, med titulære etablerede biografiske links

Byer i Algeriet
Forholdsordsfrase

En forholdsordsfrase (i dansk grammatik: præpositionsfrase, præpositionssyntagme eller præpositionsforbindelse) er en frase hvor et forholdsord indgår som en vigtig bestanddel.

På dansk ser man i forholdsordsfrase normalt ét forholdsord forrest i frasen og derefter én efterfølgende frase.
Denne efterfølgende frase er ofte en nominalfrase. For eksempel er "på bordet" en forholdsordsfrase i følgende sætning:
 Han sætter vasen på bordet.
Visse forholdsord kan i par indgå i en sideordnet konstruktion:
 Fra og med tirsdag gælder reglerne. 
Fra og til er specielle derved at de kan han en anden forholdsordsfrase som anden frase:
 Fra i morgen kan man ikke længere komme med toget.
På dansk kan der i stedet for en nominalfrase være en infinitivfrase:
 Vandet er ved at koge.
I visse tilfælde kan man i dansk se forholdsordet efter det andet led som efterstillet forholdsord (postposition):
 dagen igennem
 landet over
 De beder om ro sommeren over.
Det ses også på tysk, for eksempel:
 dem Haus gegenüber

Kategorier  
I visse beskrivelser af grammatik ses en adskillelse mellem prædikative forholdsordsfraser og ikke-prædikative forholdsfraser.
Et eksempel på en prædikativ forholdsordsfrase på engelsk er
 Robin reads in the library.
Mens et eksempel på en ikke-prædikative forholdsfrase er:
 Kim gave the book to Sandy.
I dette tilfælde kan forholdsordet udelades ved at ændre sætningen:
 Kim gave Sandy the book
For den  ikke-prædikative forholdsfrase ses forholdsordet blot som en markør af kasus.

Referencer 

Grammatik
Atelopus barbotini

Atelopus barbotini er en tudseart i tudsefamilien. Den findes kun i bakkelandskabet i det centrale Fransk Guyana. Arten blev først videnskabeligt beskrevet i 1981 af Jean Lescure. På trods af artens gradvise forsvinden fra naturen er den stadig ikke kommet på listen over truede dyr, derfor bliver de stadig handlet og solgt som eksklusive kæledyr til omtrent 100 amerikanske dollars stykket. Tudserne er sorte med røde til lilla mønstre, på maven er de rødlige med sorte mønstre. Hannerne bliver ca. 2,5 cm lange og hunnerne bliver 3,5 cm lange. Hvis tudsen konserveres i alkohol, skifter den sorte farve til brun, mens de rødlilla farver bliver hvide.

Eksterne henvisninger 
Atelopus barbotini (engelsk og fransk)

Tudser
Rudolf Grossmann

Rudolf Wilhelm Walther Grossmann (også Großmann, født 25. januar 1882 i Freiburg im Breisgau; død 28. november 1941 samme sted) var en tysk maler og grafiker.

Grossmann begyndte sin formelle kunstuddannelse i maleri og grafik på Kunstakademiet i Düsseldorf efterfulgt af studier i Paris hos .   I Paris tilhørte han kredsen af tyske kunstnere der holdt til på Café du Dôme.
Mens han boede i Berlin tog han ofte til Frankrig både for at arbejde og udstille samt en periode for at undervise i grafik.

Grossmann blev  1928 professor ved Kunsthochschule Berlin og medlem af Berliner Sezession og Deutscher Künstlerbund.

1934 blev hans værker − som det gjaldt for mange kunstnere efter nazisternes magtovertagelse − stemplet som "degenereret", som Entartete Kunst og beslaglagt af den nazistiske regering, og han blev reelt frataget retten til at arbejde som professionel kunstner.
Han trak sig tilbage til Freiberg im Beisgau, hvor han døde den 28. november 1941.

Som illustrator bidrog han med tegninger til udgaver af blandt andet Dostojevskij, Anton Tjekhov og en udgave af Goethes dagbøger fra 1918.

Referencer

Eksterne henvisninger

 
 Rudolf Grossmann hos Alfredflechtheim.com  og 
 Rudolf Grossmann biography hos Annexgalleries.com 
 Rudolf Großmann hos Artnet.de med 267 værker
 'Um Berlin': das Mappenwerk af Andreas Teltow hos Stadtmuseum.de. Ni litografier af Grossmann fra Berlin samlet i en 'mappe', 1912 − Tekst af Georg Hermann(de)
 Datenbank zum Beschlagnahmeinventar der Aktion "Entartete Kunst", Forschungsstelle "Entartete Kunst", FU Berlin har 421 værker af Rudolf Grossmann

Malere fra Tyskland
Grafikere fra Tyskland
Professorer fra Tyskland
Personer fra Freiburg im Breisgau
Arne Jensen (politiker)

Arne Ringer Jensen (født 12. august 1938 i Ugilt Sogn, død 10. november 1992) var en dansk elektronikmekaniker og politiker. Han var medlem af Folketinget, valgt for Socialdemokratiet i Nordjyllands Amtskreds fra 1981 til sin død i 1992. Før da havde han været byrådsmedlem og viceborgmester i Hjørring Kommune.

Opvækst, uddannelse og erhverv 
Arne Jensen var født i Ugilt Sogn lidt øst for Hjørring i 1938 som søn af husmand Thomas Peter Jensen og husmoder Thora Jensen. Han gik i Ugilt Skole 1945-1953 og tog derefter teknisk forberedelseseksamen. Han gik Håndværkerskolen i Sønderborg i 1956 og blev udlært som vogn- og beslagsmed i 1957. I 1958 tog han Håndværksrådets frivillige mesterprøve.

Arne Jensen arbejdede i Tønsberg Hvalfangeri i Tønsberg, Norge i 1959-1960.

Han blev uddannet til elektronikmekaniker ved Frederikshavn Maskinmesterskole 1960-63 og arbejdede ved Decca Navigator A/S fra 1963.

Politisk karriere 
Arne Jensen var medlem af byrådet i Hjørring Kommune 1972-1982 og var viceborgmester 1974-1981. Han var formand for byplanudvalget 1974-1980 og formand for socialudvalget 1980-1982. Fra 1975 til 1982 var han formand for den socialdemokratiske byrådsgruppe i kommunen. Han udtrådte i byrådet da han blev valgt til Folketinget i 1982.

I 1981 var han blevet folketingskandidat for Socialdemokratiet i Hjørringkredsen. Han blev valgt ved folketingsvalget 1981 og var medlem til sin død i 1991. Arne Jensen var medlem af bestyrelsen for den socialdemokratiske folketingsgruppe 1985-1990 og gruppesekretær 1987-1990. Han havde mange udvalgsposter og var ved sin død medlem af Finansudvalget, Landbrugs- og Fiskeriudvalget, Forsvarsudvalget og Kirkeudvalget.

Arne Jensen havde også mange lokale tillidshverv i Hjørring, herunder medlem af Hjørring Tekniske Skoles bestyrelse 1972-1981, medlem af tilsynsrådet for Arbejdernes Landsbank i Hjørring fra 1980, medlem af skatterådet for Hjørring skattekreds fra 197 og formand for Frederikshavn Skatteråd 1978-1990, medlem af AOF's forretningsudvalg i Hjørring 1968-1971 og andre.

Han døde i en trafikulykke 10. november 1992. Arne Jensen blev efterfulgt af Bjarne Laustsen i Folketinget.

Referencer 

Tidligere folketingsmedlemmer fra Socialdemokraterne
Folketingsmedlemmer i 1980'erne
Folketingsmedlemmer i 1990'erne
Kommunalbestyrelsesmedlemmer fra Socialdemokraterne
Viceborgmestre fra Socialdemokraterne
Omkomne ved trafikulykker i Danmark
Arne Jensen

Arne Jensen er navnet på flere personer:
 Arne Jensen (politiker) – dansk socialdemokratisk politiker (1938-1992)
 Arne Jensen (statistiker) – dansk statistiker (1920-2008)
Arne Jensen (statistiker)

Arne Jensen (født 16. februar 1920 i Vordingborg, død 11. november 2008 samme sted) var en dansk statistiker. Jensen tog kandidateksamen som aktuar i 1944 og erhvervede i 1954 doktorgraden på en afhandling, som sammenkædede sandsynlighedsregning og beslutningsteori. Han var i årene 1963-1990 professor i matematisk statistik og operationsanalyse ved Danmarks Tekniske Højskole, det nuværende DTU. Jensen er især kendt for sin indsats inden for operationsanalyse, som han introducerede i Danmark, og inden for teletrafikteori.

Jensen var søn af skræddermester Alfred Marius Jensen (1888–1921) og Anna Matilde Klenke (1895-1988). Han blev født i Vordingborg i 1920. Jensen var student fra Rungsted Statsskole og blev cand.act. i 1944. Han arbejdede som aktuar i KTAS 1945-1963. Her videreførte han A.K. Erlangs arbejde med at bruge sandsynlighedsregning og operationsanalyse til at dimensionere telefoncentraler og ledningsnet.

Jensen var professor i matematisk statistik og operationsanalyse ved Danmarks Tekniske Højskole (DTH) fra 1963 til 1990. Han grundlagde Institut for matematisk statistik og operationsanalyse ved DTH.

Han videreudviklede også teorien for vurderingen af stormflodsrisici og brugte teorien til at dimensionere diget ved Sønder Limfjordstange. Han arbejdede også med vurdering af risikoen ved skibssammenstød i Øresund og risikoen for påsejlning af Storebæltsbroen, samt med fremtidsforskning.

Jensen var medlem af præsidiet for Akademiet for Fremtidsforskning 1977-1991. Han var endvidere medlem af International Statistical Institute og Akademiet for de Tekniske Videnskaber. Fra 1971 til 1974 var han præsident for International Federation of Operational Research Societies.

Han var gift med Gertrud Borchsenius (1923-1953) fra 1946 til hendes død og gift igen med Anne Marie Bundgaard (1931-1978) i 1960.

Arne Jensen var ridder af Dannebrogordenen.

Referencer 

Statistikere fra Danmark
Professorer fra Danmarks Tekniske Universitet
Riddere af Dannebrog
Ammassalik Fjord

Ammassalik Fjord (grønlansk: Ammassaliip Kangertiva) er en fjord i kommunen Sermersooq i det sydøstlige Grønland. Sammen med floderne Sermiligaaq og Sermilik er det en af de tre vigtigste fjorde i Tasiilaq-regionen i Østgrønland . 

Der er tre bygder i nærheden af fjorden. Den eneste bygd på fastlandet er Kuummiit, der ligger på den centrale fjords østkyst, beliggende på spidsen af en delvis iset halvø. Ammassalik-øgruppens hovedbebyggelse er byen Tasiilaq, der ligger på Ammassalik Ø, nær udmundingen af bifloden Tasiilaq Fjord (dansk: Kong Oscars Havn), lige syd for mundingen af Ammassalik Fjord. Længere mod sydøst indtager bygden Kulusuk den nordlige kyst af Kulusuk-øen

Geografi 
Fjorden strækker sig fra øst til vest over en længde på ca. 42 km. Den grænser op til den østlige del af Ammassalik Ø. Dens munding er placeret på de geografiske koordinater 65 ° 33 'N, 37 ° 22' V. Fjorden har en mindste dybde på ca. 60  m ved mundingen og dybder på mere end 100 m i midten. Kysterne i den nordlige del adskiller halvøerne på det grønlandske fastland, adskiller den sydlige, gradvist bredere halvdel af fjorden den store Ammassalik-ø i vest fra øerne i det eponyme Ammassalik-øhav i øst og sydøst, inklusive den største, Apusiaajik Ø.

Fjorden er forbundet af smalle vandveje med andre vandområder i regionen. Ikaasartivaq-strædet, der adskiller Ammassalik Ø fra fastlandet, forbinder fjorden med den bredere Sermilik-fjord i vest, mens Torsuut Tunoq-sundet og Ikaasaartik-strædet forbinder fjorden med Nordatlanten.

Fjorde på Grønland
Sermersooq Kommune
Heartstopper

Heartstopper er en brittisk tv-serie fra 2022 skabt af Alice Oseman og udgivet af Netflix. Serien er baseret på Osemans web tv-serie og romanserie af samme navn fra 2018 og handler om Charlie Spring (Joe Locke), en homoseksuel dreng, som falder for sin nye klassekammerat Nick Nelson (Kit Connor). Serien følger også Charlies venner Elle (Yasmin Finney), Tao (William Gao), Isaac (Tobie Donovan), Darcy (Kizzy Edgell), Tara (Corinna Brown) og Imogen (Rhea Norwood).. Serien blev efter sæson et, forlænget med to yderligere sæsoner. Sæson 3 forventes at have premiere i 2024.

Medvirkende 

 Joe Locke – Charles "Charlie" Spring
 Kit Connor – Nicholas "Nick" Nelson
 Yasmin Finney – Elle Argent
 William Gao – Tao Xu
 Kizzy Edgell – Darcy Olsson
 Corinna Brown – Tara Jones
 Tobie Donovan – Isaac Henderson
 Sebastian Croft – Benjamin "Ben" Hope
 Cormac Hyde-Corrin – Harry Greene
 Jenny Walser – Victoria "Tori" Spring
 Stephen Fry – Headmaster Barnes
 Olivia Colman – Sarah Nelson

Referencer

Eksterne henvisninger
 Heartstopper på Netflix

Tv-serier fra Netflix
Dramaserier fra Storbritannien
Netflix-serier fra Storbritannien
Britiske tv-serier fra 2020'erne
LGBT-relaterede tv-programmer
Ungdomsserier
Romanserier
Ungdomsromaner
Poul Erik Korneliusen

Poul Erik Korneliusen (født 4. oktober 1942 i København) er en dansk lærer og politiker. Han var medlem af Folketinget, valgt for Socialdemokratiet i Frederiksborg Amtskreds fra 1984 til 1988.

Poul Erik Korneliusen er søn af specialarbejder Kornelius Korneliusen og syerske Agnes Korneliusen. Han er født i København i 1942 og gik på Stengårdsskolen 1949-1957 og Buddinge Skole 1957-1959. Korneliusen blev student fra Birkerød Statsskole i 1962 og uddannet lærer fra Jonstrup Seminarium i 1969. Herefter var han lærer på Kajerødskolen i Birkerød 1969-1974 og ungdomsskoleinspektør i Ishøj Kommune 1974-1980. Fra 1980 var Korneliusen skoleinspektør på 
Egholmskolen i Vallensbæk.

Korneliusen var næstformand for Lærerstuderendes Landsråd 1967-1969 og næstformand for Landssammenslutningen af Ungdomsskoleinspektører 1979-1980.

Han var kommunalbestyrelsesmedlem i Birkerød Kommune 1978-1979 og medlem af Socialdemokratiets hovedbestyrelse 1978-1986.

I 1982 blev Korneliusen folketingskandidat for Socialdemokratiet i Fredensborgkredsen. Ved folketingsvalget 1984 blev han første stedfortræder for Socialdemokratiet i Frederiksborg Amtskreds. Han indtrådte i Folketinget 7. juni 1984 efter Inge Fischer Møllers død og blev genvalgt ved folketingsvalget 1987 og var medlem af Folketinget til 10. maj 1988.

Referencer 

Folketingsmedlemmer i 1980'erne
Tidligere folketingsmedlemmer fra Socialdemokraterne
Kommunalbestyrelsesmedlemmer fra Socialdemokraterne
Anniina Ahtosalo

Anniina Ahtosalo (født 27. august 2003) er en cykelrytter fra Finland, der kører for .

Referencer

Eksterne henvisninger 

 
 

Kvindelige cykelryttere fra Finland
Critérium du Dauphiné 2023

Critérium du Dauphiné 2023 var den . udgave af det franske etapeløb Critérium du Dauphiné. Cykelløbets otte etaper havde en samlet distance på 1.207,2 km, og blev kørt fra 4. juni med start i  til 11. juni 2023 hvor der var mål i . Løbet var 23. arrangement på UCI World Tour 2023.

Danske Jonas Vingegaard fra  vandt løbet samt to etaper undervejs.

Etaperne

1. etape

2. etape

3. etape

4. etape

5. etape

6. etape

7. etape

8. etape

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 
 
 
 

2023
UCI World Tour 2023
Haka

Haka (; ental haka, på både maori og engelsk) er en række ceremonielle danse i maorikulturen. Haka udføres ofte af en gruppe, med kraftige bevægelser og stamp med fødderne akkompagneret af rytmiske råb. Haka er traditionelt blevet udført – af både mænd og kvinder – til en række sociale funktioner inden for maorikulturen. De udføres for at byde fornemme gæster velkommen eller for at anerkende store præstationer, særlige lejligheder eller begravelser.

Kapa haka-grupper er almindelige i newzealandske skoler. Den vigtigste konkurrence inden for maori-scenekunst, Te Matatini, finder sted hvert andet år.

Newzealandske sportsholds praksis med at udføre en haka for at udfordre modstandere før internationale kampe har gjort danseformen mere kendt over hele verden. Traditionen begyndte på en turne med New Zealands indfødte fodboldhold 1888–89 og er blevet videreført af det newzealandske herrelandshold i rugby (kendt som All Blacks) siden 1905. Selvom de ofte forbindes med traditionelle kampforberedelser af mandlige krigere, bliver forestillinger om, at haka generelt er krigsdanse samt den unøjagtige udførelse af haka af ikke-maorier, betragtet som fejlagtige og nogle gange stødende af maori-eksperter.

Etymologi 
Gruppen af mennesker, der udfører en haka, omtales som en kapa haka (kapa betyder gruppe eller hold, og også rang eller række). Ordet haka på maori har beslægtede ord i andre polynesiske sprog, for eksempel: samoansk saʻa (saʻasaʻa), tokelauansk haka, ʻaka på rarotonga, hawaiiansk haʻa, marquesansk haka, der betyder "at være kortbenet" eller "dans"; alle stammer fra proto-polynesisk saka, fra proto-malaj-polynesisk sakaŋ, der betyder "hjulbenet".

Lignende danse 

 Cibi
 Hoko
 Hula
 Kailao
 Siva Tau

Referencer

Kilder 

 
 
 
 
 
 
 
 
 McLean, Mervyn (1996). Maori music. Auckland: Auckland University Press.
 
 
 Pōmare, Mīria (3 March 2017). "Ngāti Toarangatira – Chant composed by Te Rauparaha". Te Ara: The Encyclopedia of New Zealand.

Eksterne henvisninger 

 Haka – A New Zealand icon
 Waihere Dance Group, Original Maori Haka Dance via YouTube

Ritualer
Danse
Tour de Suisse 2023

Tour de Suisse 2023 var den . udgave af det schweiziske etapeløb Tour de Suisse. Cykelløbets otte etaper havde en samlet distance på 1.043,8 km, og blev kørt fra 11. juni med start i  til 18. juni 2023 hvor der var mål i . Løbet var 24. arrangement på UCI World Tour 2023.

På den sidste nedkørsel på 5. etape styrtede Gino Mäder fra  så alvorligt at han måtte genoplives. Dagen efter, 16. juni, døde han på grund af de alvorlige skader han pådrog sig. På grund af dødsfaldet blev 6. etape neutraliseret, og rytterne kørte kun 20 km i roligt tempo til ære for Mäder. Tidligere på dagen var etapen allerede blevet afkortet med 70 km, og starten rykket til Chur, da der havde været stenskred på etapens stigninger. Før starten på 7. etape valgte ,  og  at trække hele holdet ud af løbet, ligesom flere ryttere fra andre hold gjorde det samme. I alt valgte 37 ryttere at forlade løbet forud for etapens start.

Løbets samlede vinder blev danske Mattias Skjelmose fra . På andenpladsen, ni sekunder efter, kom spanske Juan Ayuso fra , mens s belgiske verdensmester Remco Evenepoel endte på tredjepladsen.

Etaperne

1. etape

2. etape

3. etape

4. etape

5. etape

6. etape 

På grund af Gino Mäders dødsfald blev 6. etape neutraliseret, og rytterne kørte kun 20 km i roligt tempo til ære for Mäder. Tidligere på dagen var etapen allerede blevet afkortet med 70 km, og starten rykket til Chur, da der havde været stenskred på etapens stigninger.

7. etape

8. etape

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke
* DNS = stillede ikke til start

Startliste

Referencer

Eksterne henvisninger 
 
 
 
 
 

2023
UCI World Tour 2023
New Zealands herrelandshold i rugby

New Zealands herrelandshold i rugby, almindeligvis kendt som All Blacks (maori: Ōpango), repræsenterer New Zealand i international rugby, der betragtes som landets nationalsport. All Blacks, der er berømte for deres uovertrufne internationale succes, er ofte blevet betragtet som det mest succesrige sportshold i menneskehedens historie.

Holdets første kamp fandt sted i 1884 i New South Wales og deres første internationale testkamp i 1903 mod Australien i Sydney. Det følgende år var New Zealand vært for deres første test på hjemmebane, en kamp mod et hold fra de Britiske Øer i Wellington. Derefter fulgte 34 kampe på turne i Europa og Nordamerika i 1905 (som omfattede fem testkampe), hvor New Zealand kun led ét nederlag: deres første i en testkamp mod Wales.

New Zealands tidlige uniformer bestod af en sort trøje med en sølvbregne og hvide shorts. Ved turneen i 1905 var de iført helt sort, bortset fra sølvbregnen, og navnet "All Blacks" stammer fra denne tid.

Holdet udfører en haka før hver kamp; dette er en maori-udfordring. Traditionelt bruger All Blacks Te Rauparahas haka Ka Mate, selvom spillere også har udført Kapa o Pango siden 2005.

Noter

Referencer

Eksterne henvisninger 

 
 New Zealand Rugby Union official site
 Rugby Database All Blacks Profile

Rugby
Landshold
New Zealand
Tour of the Alps 2023

Tour of the Alps 2023 var den . udgave af det italienske etapeløb Tour of the Alps. Cykelløbets fem etaper havde en samlet distance på 752,6 km, og blev kørt fra 17. april med start i  til 21. april 2023 hvor der var mål i . Løbet var en del af UCI ProSeries 2023.

Efter at have vundet løbets første to etaper og været i førertrøjen igennem samtlige etaper, blev Tao Geoghegan Hart fra  den samlede vinder af løbet.

Etaperne

1. etape

2. etape

3. etape

4. etape

5. etape

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Startliste

Referencer

Eksterne henvisninger 
 
 
 
 
 

2023
UCI ProSeries 2023